2007-ben jelentkezett az RTL Klub tehetségkutató műsorába a Csillag Születikbe. A műsorban a Fever című dalt adta elő egy táncos produkcióval, de csak a középdöntőig jutott el. A csatorna segítségével 2008-ban elkészült első szólóalbuma Tánclépés címmel. Az album első kislemeze a címadó dalból készült, melyet gyakran játszottak a magyar rádiók és a zenei csatornák. 2009-ben Márk és Tompos Kátya visszalépése után őt kérték fel, hogy képviselje Magyarországot a Eurovíziós Dalfesztiválon. A dalversenyen a Tánclépés című dal angol változatával, a Dance with Me-vel indult. Még ebben az évben megjelent második kislemeze és videóklipje is a Velem a fény című dalból.